རྒྱལ་སྤྱིའི་གནོན་ཤུགས་མེད་ན་ཨུ་རུ་སུའི་ནང་བྱུང་བའི་གནས་ཚུལ་དེ་རིགས་ཡོང་སྐབས་རྒྱ་མིས་རང་ཉིད་ཀྱི་འཆི་ཁའི་སྲིད་དབང་གནས་ཐུབས་སུ་ཤུགས་ཆེའི་བཙན་གནོན་གྱི་སྲིད་བྱུས་ལག་བསྟར་བྱེད་སྲིད།དེ་ནི་ཉེ་ཆར་བོད་ནས་འབྱོར་བའི་གནས་ཚུལ་ཁག་ནས་གསལ་པོ་བསྟན་ཡོད།དེར་བརྟེན་བཟློག་ཏུ་མེད་པའི་འགྱུར་བ་ཡོང་སྐབས་དྲག་རྩུབ་དང༌།འགྲོ་བ་མིར་སྡུག་བསྔལ་ཅི་ཆེ་བཟོ་རྒྱུ་རེད།གནས་ཚུལ་དེ་འདྲ་ཡོང་རྒྱུ་བཀག་འགོག་བྱེད་པའི་འགན་འཛམ་གླིང་སྤྱི་ལ་ཡོད།སྦལ་ཌིག་རྒྱལ་ཁབ་ཁག་ནང་བྱུང་བའི་འགྱུར་བ་དེ་དག་ནི་དམིགས་བསལ་དགའ་སྤོབས་སྐྱེ་གཞི་ཞིག་ཡིན།མ་གཞི་གནས་ཚུལ་དེར་དུས་ཡུན་རིང་པོ་འགོར་ཡོད་རུང༌།མཐར་སྔོན་མའི་དབང་འཛིན་པ་ཨུ་རུ་སུའི་གཞུང་ནས་བཟློག་ཏུ་མེད་པའི་མི་མང་གི་བསམ་འདུན་ནུས་པ་ཁས་ལེན་བྱས་པ་རེད།